આમ આદમી પાર્ટી- ‘આપ’ના સુપ્રીમો અને દિલ્હીના મુખ્યપ્રધાન અરવિંદ કેજરીવાલ સૌરાષ્ટ્રની માત્ર રર કલાકની મુલાકાતે આવીને દિલ્હી પરત જતા રહ્યા, પરંતુ તેમની આ મુલાકાતના પડઘા ર૦૧૭ની ગુજરાત વિધાનસભાની આગામી ચૂંટણીઓ સુધી સંભળાતા રહેશે. પરિવાર સાથે દર્શન માટે સોમનાથ પહોંચેલા કેજરીવાલે તેમની આ મુલાકાતને ધાર્મિક ગણાવી, પરંતુ તેમાં રાજકીય રંગ વધુ જોવા મળ્યો છે. કેજરીવાલે આ એક દિવસની મુલાકાતમાં રાજ્યની રાજકીય પરિસ્થિતિનો તાગ મેળવી લઈને વિધાનસભાની આગામી ચૂંટણીઓમાં ‘આપ’ને લડાવવાનો ચોખ્ખો સંકેત આપ્યો છે.